CELEX: 62015CA0022
Language: bg
Date: 2016-02-25 00:00:00
Title: Дело C-22/15: Решение на Съда (четвърти състав) от 25 февруари 2016 г. — Европейска комисия/Кралство Нидерландия (Неизпълнение на задължения от държава членка — Данък върху добавената стойност — Директива 2006/112/EО — Освобождавания — Член 132, параграф 1, буква м) — Предоставяне на услуги, тясно свързани със спорта или физическото възпитание — Освобождаване от данъчно облагане на отдаването под наем на места за домуване и акостиране на плавателни съдове на членове на сдружения за упражняване на водни спортове в контекста на организираните плавателни или развлекателни дейности, които не могат да бъдат приравнени на практикуван на спорт или на дейности във връзка с физическото възпитание — Освобождаване от данъчно облагане, чието ползване е ограничено за членове на сдружения за упражняване на водни спортове, които не са наели на работа работници или служители с оглед на предоставянето на техните услуги — Изключване — Член 133, първа алинея, буква г)

25.4.2016   
            
            
               BG
            
            
               Официален вестник на Европейския съюз
            
            
               C 145/11
            
         Решение на Съда (четвърти състав) от 25 февруари 2016 г. — Европейска комисия/Кралство Нидерландия
   (Дело C-22/15) (1)
   
   ((Неизпълнение на задължения от държава членка - Данък върху добавената стойност - Директива 2006/112/EО - Освобождавания - Член 132, параграф 1, буква м) - Предоставяне на услуги, тясно свързани със спорта или физическото възпитание - Освобождаване от данъчно облагане на отдаването под наем на места за домуване и акостиране на плавателни съдове на членове на сдружения за упражняване на водни спортове в контекста на организираните плавателни или развлекателни дейности, които не могат да бъдат приравнени на практикуван на спорт или на дейности във връзка с физическото възпитание - Освобождаване от данъчно облагане, чието ползване е ограничено за членове на сдружения за упражняване на водни спортове, които не са наели на работа работници или служители с оглед на предоставянето на техните услуги - Изключване - Член 133, първа алинея, буква г))
   (2016/C 145/12)
   Език на производството: нидерландски
   
      Страни
   
   
      Ищец: Европейската комисия (представители: L. Lozano Palacios и G. Wils)
   
      Ответник: Кралство Нидерландия (представители: M. Bulterman и M. Noort)
   
      Диспозитив
   
   
               1)
            
            
               Кралство Нидерландия не е изпълнило задълженията си по член 2, параграф 1, член 24, параграф 1 и член 133 от Директива 2006/112/ЕО на Съвета от 28 ноември 2006 година относно общата система на данъка върху добавената стойност, във връзка с член 132, параграф 1, буква м) от тази директива, тъй като:
               
                           —
                        
                        
                           Кралство Нидерландия не е освободило от облагане с данък върху добавената стойност отдаването под наем на места за домуване и акостиране на плавателни съдове на членове на сдружения за упражняване на водни спортове, когато те не са наели на работа работници или служители с оглед на предоставянето на техните услуги в контекста на организираните плавателни или развлекателни дейности, които не могат да бъдат приравнени на практикуван на спорт или на дейности във връзка с физическото възпитание, и тъй като
                        
                     
                           —
                        
                        
                           в случаите на отдаване под наем на места за домуване и акостиране на плавателни съдове на лица, практикуващи спорт, когато наемането на тези места е абсолютно необходимо за практикуването на съответния спорт, Кралство Нидерландия ограничило освобождаването от облагане на отдаването под наем единствено за сдруженията за упражняване на водни спортове, когато те не са наели на работа работници или служители с оглед на предоставянето на техните услуги.
                        
                     
         
               2)
            
            
               Осъжда Кралство Нидерландия да заплати съдебните разноски.
            
         
      (1)  ОВ C 228, 13.7.2015 г.